36వ భారతీయ అంతర్జాతీయ చలన చిత్రోత్సవం

36వ భారతీయ అంతర్జాతీయ చలన చిత్రోత్సవం 2005 నవంబరు 24 నుండి డిసెంబరు 4 గోవా లోని పనాజీ లో జరిగింది. ఈ చిత్రోత్సవం ఫ్రెంచ్ సినిమాపై దృష్టి పెట్టింది. నటులు దేవానంద్, చిరంజీవి ఈ చిత్రోత్సవాన్ని ప్రారంభించారు. 36వ చిత్రోత్సవం మొదటిసారి విజ్ క్రాఫ్ట్ ఇంటర్నేషనల్ ఎంటర్టైన్మెంట్ ప్రైవేట్ లిమిటెడ్ చేత అమలు చేయబడింది. లాటిన్ అమెరికన్ సినీ దర్శకుడు మిగ్యుల్ లిట్టిన్, ఫ్రెంచ్ దర్శకుడు అలైన్ కార్నియా, సినీ దర్శకుడు సయీద్ మీర్జా, ఇరాన్ నటుడు-దర్శకుడు ఫరామార్జ్ ఘారిబియన్, ఆస్ట్రియన్ సినీ దర్శకుడు సబీన్ డెర్ఫ్లింగర్ తదితరులు జ్యూరీలో ఉన్నారు.

భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.

విజేతలు 
 ఉత్తమ చిత్రం: గోల్డెన్ పీకాక్ అవార్డు: "మొహమ్మద్ రసౌలోఫ్" దర్శకత్వం వహించిన "ఐరన్ ఐలాండ్" (ఇరానియన్ చిత్రం)
 మోస్ట్ ప్రామిసింగ్ ఆసియా దర్శకుడికి సిల్వర్ పీకాక్ అవార్డు: "కెరాప్ అండ్ డ్రీమ్‌లెస్" అర్జెంటీనా సినిమా దర్శకులు "వెరా ఫాగ్‌విల్", "మార్టిన్ డెసాల్వో"
 ప్రత్యేక జ్యూరీ అవార్డు: సిల్వర్ పీకాక్:"టామ్ హూపర్" దర్శకత్వం వహించిన "రెడ్ డస్ట్" (దక్షిణాఫ్రికా చిత్రం).

అధికారిక ఎంపికలు

ప్రత్యేక ప్రదర్శనలు

ముగింపు సినిమా 
 "జీన్-పియరీ", "లూక్ డార్డెన్" దర్శకత్వం వహించిన "ఎల్'ఎన్ఫాంట్" సినిమా

మూలాలు

బయటి లింకులు 
 

సినిమా పురస్కారాలు
భారత అంతర్జాతీయ చలన చిత్రోత్సవం